
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8	
Posl. broj: Pp-16390/2025

U    I M E    R E P U B L I K E    H R V A T S K E

P  R  E  S  U  D  A

Općinski prekršajni sud u Zagrebu, po sutkinji Mireli Prstec Batarelo, uz sudjelovanje Biljane Maljković kao zapisničarke, u prekršajnom predmetu protiv okrivljenika  Mislava Mendeš, radi prekršaja iz čl. 229. st. 3. i 7. Zakona o sigurnosti prometa na cestama ("Narodne Novine" br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22),  rješavajući po prigovoru okrivljenika podnijetom u povodu obveznog prekršajnog naloga Gradskog ureda za obnovu, izgradnju, prostorno uređenje, graditeljstvo i komunalne poslove, Zagreb, Jagićeva 31, pod klasom: 340-07/24-03/49808, ur.broj: 251-10-73/72-25-4 od 18. lipnja 2025. godine, nakon provedenog žurnog postupka, na temelju odredbe čl. 182. st. 1. toč. 3. Prekršajnog zakona ("Narodne Novine" br. 107/07, 39/13, 157/13, 110/15, 70/17, 118/18, 114/22), dana 3. ožujka 2026. godine, 
p r e s u d i o     j e

Okrivljenik  Mislav Mendeš, sin Slavice i Ilije, rođen 19. prosinca 1994. godine u Zagrebu, OIB 13262131826, državljanin RH, sa stanom u Zagrebu, Čret 79, prekršajno kažnjavan, 
OSLOBAĐA SE OD OPTUŽBE

I/ što kao vlasnik vozila reg oznaka ZG 024 SC, u ostavljenom roku od 15 dana od dana 27. siječnja 2025. godine do dana 11. veljače 2025. godine ne bi dostavio Gradskom uredu za obnovu, izgradnju, prostorno uređenje, graditeljstvo i komunalne poslove, vjerodostojne podatke o osobi kojoj je u vrijeme počinjenja prekršaja dana 10. lipnja 2024.  godine u 17:39 sati upravljala vozilom reg. oznake ZG 024 SC, na lokaciji u Zagrebu, Ljudevita Posavskog 34,
dakle, što na zahtjev prometnog redara ne bi dao vjerodostojne podatke o identitetu osobe kojoj je vozilo dao na upravljanje,
čime bi počinio prekršaj iz čl. 229. st. 3. Zakona o sigurnosti prometa na cestama, kažnjivog  po čl. 229. st. 7. istog Zakona.

II/ Na temelju odredbe čl. 140. st. 2. Prekršajnog zakona troškovi postupka padaju na teret proračunskih sredstava Suda




Obrazloženje

1. Gradski ured za obnovu, izgradnju, prostorno uređenje, graditeljstvo i komunalne poslove, Zagreb, Jagićeva 31,  izdao je protiv okrivljenika obavezni prekršajni nalog, radi djela prekršaja činjenično i pravno opisanog u izreci ove presude. 
2. Navedeni obavezni prekršajni nalog, u povodu pravodobnog prigovora okrivljenika, dostavljen je ovom Sudu na rješavanje, na temelju odredbe čl. 238. st. 9. Prekršajnog zakona stavljen je izvan snage, te je proveden žurni postupak.   
3. Okrivljenik je u bitnom naveo kako osporava da je zaprimio obavijest kojim se poziva na dostavu navedenih podataka, te da je samo zaprimo obavezni prekršajni nalog na koji je uložio prigovor.  
4. U tijeku dokaznog postupka sutkinja je čitala dokaze i to  povratnice,  obvijest o počinjenom prekršaju podaci o vozaču,  fotografije vozila službena zabilješka, potvrda iz PE.
4.1.Sutkinja je izvršila uvid u povratnicu obavijesti i povratnicu OPN-a, prigovora, te je razvidno kako se ne radi o identičnom potpisu u povratnici obavijesti.
5. Nakon provedenog dokaznog postupka, Sud nije našao dokazanim da bi okrivljenik počinio djelo prekršaja za koje se optužuje, analizirajući obranu okrivljenika i uvidom u gore spomenute dostavnice, Sud nije našao dokazanim da bi okrivljenik počinio prekršajno djelo za koje se optužuje, budući je očito da nije osobno i uredno zaprimio zahtjev  traženje, stoga je sutkinja temeljem odredbe čl. 182. toč. 3. Prekršajnog zakona, primjenom načela „in dubio pro reo“, zbog nedostatka dokaza, donijela presudu kojom se okrivljenik oslobađa od optužbe u ovom predmetu. 
6. Odluka o troškovima postupka temelji se na odredbi čl.140.st.2. Prekršajnog zakona, prema kojoj u slučaju obustavljanja prekršajnog postupka troškovi postupka iz čl. 138. st. 2. toč. 2. do 4. istog Zakona padaju na teret proračunskih sredstava Suda.
7. Protiv ove presude žalba nije dopuštena.

U Zagrebu, 3. ožujka 2026.

                Zapisničarka						                         Sutkinja

Biljana Maljković 		     	                                              Mirela Prstec Batarelo 


DOSTAVNA NAREDBA:
1. Okrivljeniku: Mislav Mendeš, Zagreb, Čret 79.
2.Tužitelju: Gradski ured za obnovu, izgradnju, prostorno uređenje, graditeljstvo i komunalne poslove, Zagreb, Jagićeva 31

